
Text rozhodnutia
Súd: Krajský súd Bratislava Spisová značka: 11CoP/345/2013 Identifikačné číslo súdneho spisu: 1711214024 Dátum vydania rozhodnutia: 30. 07. 2013 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2013:1711214024.3 Uznesenie Krajský súd v Bratislave v právnej veci navrhovateľa: A. J.W., bytom S. O., O. Ú. XXX/XX, zast. AK Niku & partners, s.r.o., Bratislava, Prokopa Veľkého 51, proti odporkyni: Z.T. J., bytom I., B. X. X, zast. JUDr. Matúšom Hríbom, advokátom, Košice, Na hradbách 5, o rozvod manželstva a úpravu práv a povinností k maloletému dieťaťu: O. W. J., E.. XX.XX.XXXX, zastúpený kolíznym opatrovníkom Úradom práce, sociálnych vecí a rodiny Pezinok, odbor sociálnych vecí a rodiny, Moyzesova 2, o rozvod manželstva a nariadenie predbežného opatrenia, na odvolanie odporkyne proti uzneseniu Okresného súdu Pezinok, č.k. 9P 16/2011-153 zo dňa 19.12.2012, jednohlasne ( pomerom hlasov 3:0 ) takto r o z h o d o l : Odvolanie odporkyne sa o d m i e t a. o d ô v o d n e n i e : Súd prvého stupňa napadnutým rozhodnutím nariadil predbežné opatrenie podľa ktorého sa otec môže s maloletým A., E.. XX.XX.XXXX stretávať v čase od piatku v párnom kalendárnom týždni do 15.30 hod. nepretržite do piatku v nepárnom kalendárnom týždni do 15.30 hod.. Odporkyni zároveň zakázal do právoplatného skončenia konania vedeného na Okresnom súde Pezinok sp.zn. 9P 16/2011 bez súhlasu navrhovateľa, vycestovať s maloletým mimo územia Slovenskej republiky. Proti tomuto uzneseniu podala odvolanie odporkyňa. Podľa § 204 ods. 1 O.s.p. odvolanie sa podáva do 15-tich dní od doručenia rozhodnutia na súde proti rozhodnutiu, ktorého smeruje. Napadnuté rozhodnutie bolo doručené právnemu zástupcovi odporkyne 02.01.2013. Pätnásťdňová lehota na podanie odvolania uplynula 17.01.2013. Odvolanie bolo podané elektronicky 17.01.2013 bez zaručeného elektronického podpisu. Podľa § 41 ods. 1 O.s.p. účastníci môžu robiť svoje úkony akoukoľvek formou pokiaľ zákon pre niektoré úkony nepredpisuje určitú formu. Podľa § 42 ods. 1 O.s.p. podanie možno urobiť písomne, ústne do zápisnice, elektronickými prostriedkami alebo telefaxom. Podanie obsahujúce návrh vo veci samej alebo návrh na nariadenie predbežného opatrenia, ktoré bolo urobené elektronickými prostriedkami treba doplniť písomne alebo ústne do zápisnice najneskôr do 3 dní; podanie ktoré bolo podpísané zaručeným elektronickým podpisom doplniť netreba. Podanie urobené telefaxom treba doplniť najneskôr do 3 dní predložením jeho originálu. Na podania, ktoré neboli v tejto lehote doplnené sa neprihliada. V danom prípade išlo o elektronické podanie bez zaručeného elektronického podpisu. Z uvedeného vyplýva, že takéto podanie bolo potrebné doplniť písomne alebo ústne do zápisnice najneskôr do 3 dní. Z obsahu odvolania odporkyne vyplýva, že odvolanie bolo podané elektronicky bez zaručeného elektronického podpisu dňa 17.01.2013. V zmysle ust. § 42 ods. 1 O.s.p. takéto podanie bolo potrebné doplniť písomne alebo ústne do zápisnice najneskôr do 3 dní, teda do 20.01.2013, resp. do 21.01.2013, ktorý deň bol prvý pracovný deň po nedeli - dni pracovného voľna. Podanie bolo doplnené až 23.01.2013. Z ust. § 42 ods. 1 O.s.p. vyplýva, že elektronické podanie je potrebné doplniť najneskôr do 3 dní, pričom z dikcie citovaného ustanovenia vyplýva, že najneskôr posledný deň tejto lehoty musí byť podanie na súde doplnené písomne. Podľa § 42 ods. 1 posledná veta O.s.p. na podania, ktoré neboli v tejto lehote doplnené sa neprihliada. Z uvedených dôvodov odvolací súd neprihliadol na podanie odvolania, ktoré nebolo v zákonom určenej lehote doplnené. Odvolanie, ktoré bolo podané 23.01.2013 bolo podané po zákonom stanovej lehote. Podľa § 218 ods. 1 písm. a/ O.s.p. odvolací súd odmietne odvolanie, ktoré bolo podané oneskorene. S poukazom na uvedené ustanovenie odvolací súd odvolanie odporkyne odmietol. Poučenie: P o u č e n i e: Proti tomuto uzneseniu odvolanie nie je prípustné.

